12.5.2023
(15)
MT
Il-Ġurnal Uffiċjali tal-Unjoni Ewropea
L 127/3
L-eżaminazzjoni tax-xejriet rilevanti għall-valutazzjoni tal-probabbiltà ta’ kontinwazzjoni jew ta’ rikorrenza ta’ dannu kienet tkopri l-perjodu mill-1 ta’ Jannar 2018 sa tmiem il-perjodu ta’ investigazzjoni tar-rieżami (“il-perjodu kkunsidrat”). 2.
PRODOTT SOĠĠETT GĦAL RIEŻAMI, PRODOTT IKKONĊERNAT U PRODOTT SIMILI
2.1.
Il-prodott soġġett għal rieżami fir-rieżami ta’ skadenza u r-rieżami interim parzjali (16)
Il-prodott suġġett għal dan ir-rieżami huwa r-raden b’saħħtu ħafna ta’ poliesteri li ma jitqegħdux għall-bejgħ bl-imnut, inkluż il-monofilament ta’ anqas minn 67 deċiteks, (eskluż il-ħajt tal-ħjata u raden multipli (mitnijin) jew immaljati b’kisra “Z”, maħsubin għall-produzzjoni ta’ ħajt tal-ħjata, lesti sabiex jingħataw il-kulur u sabiex jirċievu trattament tat-tlestija, imseffħin b’mod laxk fuq tubu mtaqqab tal-plastik), li bħalissa jaqgħu taħt il-kodiċi NM ex 5402 20 00 (kodiċi TARIC 5402 20 00 10) (“il-prodott rieżaminat”).
Il-kodiċijiet NM u TARIC huma pprovduti għall-fini ta’ informazzjoni biss mingħajr preġudizzju għal bidla sussegwenti fil-klassifikazzjoni tariffarja.
(17)
L-HTYP jintużaw f’numru ta’ applikazzjonijiet diversi bħar-rinforz tat-tajers, drapp wiesa’, ċinturini tas-sikurezza, airbags, ħbula, xbieki u numru ta’ applikazzjonijiet industrijali. 2.2.
Prodott ikkonċernat
(18)
Il-prodott ikkonċernat mill-investigazzjonijiet tar-rieżami ta’ skadenza u tar-rieżami interim parzjali huwa l-prodott soġġett għal rieżami li joriġina miċ-Ċina. 2.3.
Prodott simili
(19)
L-investigazzjonijiet wriet li dawn il-prodotti li ġejjin għandhom l-istess karatteristiċi fiżiċi, kimiċi u tekniċi bażiċi kif ukoll l-istess użi bażiċi: — il-prodott ikkonċernat; — il-prodott soġġett għal rieżami prodott u mibjugħ fis-suq domestiku taċ-Ċina u — l-prodott soġġett għal rieżami prodott u mibjugħ fl-Unjoni mill-industrija tal-Unjoni.
(20)
Għalhekk, dawn il-prodotti huma kkunsidrati bħala prodotti simili skont it-tifsira tal-Artikolu 1(4) tar-Regolament bażiku. 3.
INVESTIGAZZJONI TAR-RIEŻAMI TA’ SKADENZA
3.1.
Partijiet interessati u l-kampjunar (21)
Fin-Notifika ta’ Bidu tal-investigazzjoni tar-rieżami ta’ skadenza, il-Kummissjoni stiednet lill-partijiet interessati sabiex jikkuntattjawha sabiex jipparteċipaw fl-investigazzjoni.
Barra minn hekk, il-Kummissjoni speċifikament informat lill-applikant, lil produtturi magħrufin tal-Unjoni, lill-produtturi fiċ-Ċina, lill-importaturi u lill-utenti fl-Unjoni magħrufin li kienu kkonċernati, u lill-awtoritajiet Ċiniżi dwar il-bidu tal-investigazzjoni tar-rieżami ta’ skadenza u stednithom jipparteċipaw fl-investigazzjoni.
(22)
Il-partijiet interessati kollha kellhom l-opportunità li jikkummentaw dwar il-bidu tal-investigazzjoni u li jitolbu seduta ta’ smigħ mal-Kummissjoni u/jew l-Uffiċjal tas-Seduta fil-proċedimenti tal-kummerċ.
(23)
Fin-Notifika ta’ Bidu, il-Kummissjoni stqarret li tista’ tikkampjuna l-partijiet interessati, f’konformità mal-Artikolu 17 tar-Regolament bażiku.
3.1.1.
Kampjunar tal-produtturi tal-Unjoni
(24)
Fin-Notifika ta’ Bidu tal-investigazzjoni tar-rieżami ta’ skadenza, il-Kummissjoni ħabbret li hija kienet għażlet proviżorjament kampjun tal-produtturi tal-Unjoni.
Il-Kummissjoni għażlet il-kampjun abbażi tal-volumi talproduzzjoni u tal-bejgħ, filwaqt li qieset il-pożizzjoni ġeografika tagħhom.
Dan il-kampjun kien jikkonsisti fi tliet produtturi tal-Unjoni.
Il-produtturi tal-Unjoni inklużi fil-kampjun kienu jirrappreżentaw aktar minn 50 % talproduzzjoni stmata totali tal-UE u tal-volum ta’ bejgħ tal-UE tal-prodott simili.
F’konformità mal-Artikolu 17(2) tarRegolament bażiku, il-Kummissjoni stiednet lill-partijiet interessati jikkummentaw dwar il-kampjun proviżorju.
L-ebda parti interessata ma ppreżentat kummenti dwar il-kampjun proviżorju, li ġie kkonfermat bħala l-kampjun definittiv.
Il-kampjun huwa rappreżentattiv tal-industrija tal-Unjoni.